# data[].attributes.body
Koulutus antaa uusia menetelmiä käsitellä herkkää asiaa. Valitettava tosiasia on, ettei käytännössä ole mahdollista toteuttaa montaakaan oppimaani asiaa ajanpuutteen takia. Koulutus avartaa omia ajattelutapoja ja antaa uusia toimintamalleja käsitellä ruokailuun ja sen ongelmiin liittyviä asioita.

# data[].attributes.body
KEHUVA-Koulutus sai minut ymmärtämään keho- ja ruokasuhteen kokonaisvaltaisuuden. Ennen koulutusta olisin keskittynyt tietopohjaiseen ohjaukseen, mutta nyt ymmärrän, että sillä lähestymistavalla ei ehkä saavutetakaan pysyvää muutosta ruokakäyttäytymisessä ja elämäntavoissa. Lähestyisin ohjattavaa potilasta, erityisesti ongelmallisesta ruokasuhteesta kärsivää nuorta, enemmänkin tunnerakenteisiin suuntautuvan ohjauksen ja terapeuttisen ohjauksen keinoin. KEHUVA-koulutuksen tarjoamia harjoitteita voisin myös käyttää potilaiden ohjauksessa.

# data[].attributes.body
Koulutus sai minut oppimaan tarkastelemaan asioita vähän eri näkökulmasta. Ennen olisin ensin käynyt läpi ruokavaliota ja liikkumistottumuksia sekä antanut ohjausta tieteelliseltä pohjalta. Nyt koulutukseen jälkeen ajatukseni on muuttunut ja aloittaisin ensin pohtimalla ruoka- ja kehosuhdetta. Voisin myös käyttää erilaisia harjoituksia tueksi riippuen asiakkaasta. Vaatii kuitenkin ehkä vielä hieman aikaa, että saan kaikki asiat kunnolla sisäistettyä ja pohdittua oman kehon ja ymmärryksen kautta. Oma kohtaisen ymmärryksen ja itsetunnon lisääntymisen kautta, on minun helpompi näitä asioita käsitellä asiakastyössä.

# data[].attributes.body
Avasi uusia näkökulmia koskien ruoka- ja kehoteemoja. Antoi loistavia tehtävä vinkkejä, joita varmasti voisi hyödyntää tulevaisuudessa toimiessani opettajana. Kurssin aikana tuli opittua hieman uutta, mutta sitäkin enemmän oivallettua asioita omasta elämästä ja roolista tulevana opettajana. Näitä asioita kuitenkin tulee pohtia lisää ja opiskella, uskon tämän olleen pintaraapaisu tapoihin käsitellä ruoka- ja kehoteemoja sekä koko KEHUVA-lähetymistapaan.

# data[].attributes.body
Huomasin itsessäni konkreettisen muutoksen, kun pohdin podcastien jälkeen, minkälaisia kysymyksiä kysyisen nuorelta. Kysymykseni eivät olisi enää niin teoreettisiin faktoihin nojautuvia, vaan pohdin oikeasti nuoren tilannetta niin hyvien kuin huonojen puolien kautta.

# data[].attributes.body
Koen, että koulutuksen suurin anti oli ideat erilaisiin harjoituksiin, joita voisi omassa työssään hyödyntää. On hyödyllistä, että nyt on joitain muitakin keinoja käsitellä kehoon ja ruokaan liittyviä teemoja kuin pelkän keskustelun avulla. Ne varmasti auttavat asiakkaita/potilaita myös havainnoimaan omaa ajatusmaailmaansa.

# data[].attributes.body
Pidin siitä, että koulutus lähestyi toiminnallisesti ja kehollisesti teemaa ja antoi konkreettisia työkaluja.
Ajattelen, että toiminnalliset menetelmät, kuten kollaasi, auttavat eritoten, jos asioiden ja kokemusten sanoiksi pukeminen tuottaa vaikeuksia. Toiminnallisten menetelmien ja kuvatyöskentelyn kautta voi myös nousta esille asioita, joita ei välttämättä pelkän keskustelun kautta nousisi. Ammattilaiselle menetelmät ovat kiitollisia, antaessaan raamit ja struktuurin teemojen käsittelemiseen.
Omakohtaisen ymmärryksen ja itsetuntemuksen lisääntyminen auttoi ymmärtämään, kuinka kokonaisvaltaisesta kokonaisuudesta on kyse ja kuinka ruoka- ja kehosuhde on monen tekijän summa. Tajusin, että vaikka ruoka- ja kehosuhteessa ei itselläni ole vaikeita tai kipeitä asioita, voi niitä kuitenkin muilla olla. Tähän koin saavani sensitiivisyyttä ja lisäymmärrystä.

# data[].attributes.body
Nuoria käy vastaanotolla joko ylipainon tai alipainon, jolloin ruoka- ja kehosuhteessa on moninaisia haasteita. Esimerkkihenkilöni olkoon lihava nuori, joka on tullut vastaanotolle vanhempiensa kanssa. Tavallisesti haastattelen tavanomaisen ruokapäivän tai voin tarkastella sitä ruokapäiväkirjasta, minkä näen edelleen tarpeelliseksi, jotta voin ohjata vanhempia terveellisimpiin arkivalintoihin. Vastaanotolla en ole paljoa ottanut esille kehoteemaa. Riippuen nuoren iästä, voisin jatkossa pyytää nuoren itsenäisestikin vastaanotolle ja tehdä kenties ruokasuhdekollaasin nuoren kanssa. Myös kehoteeman käsittely olisi tärkeää; että nuori itse näkee ja kokee olevansa muutakin kuin ylipainoinen. Pienempien lasten kanssa olen tehnyt Neuvokas perhe-materiaaleista tuttua Minä olen vahvuudet -tehtävää, jossa on käyty läpi jokaisen omia vahvuuksia.

# data[].attributes.body
Olen aiemminkin miettinyt että pelkkä keskustelu ei tunnu oikein riittävältä näissä ruoka- ja kehoasioissa. Kohtaan paljon syömishäiriöitä sairastavia ja monilla muillakin kehosuhteen kanssa on haasteita. Koen, että nämä kollaasi- ja historiatehtävät voisivat antaa uusia konkreettisempia tehtäviä nuorten ja aikuistenkin kanssa tehtäväksi. Usein yritämme keskustella siitä, millaista syöminen ennen syömisenongelmien ilmenemistä oli, mutta tällainen tehtävä voisi asiaa avata paremmin. Toivon myös materiaalipankista löytäväni sitten uusia kivoja tehtäviä vastaanotolle.

# data[].attributes.body
Tuli mieleen nuori mies työttömien elintaparyhmästä. Hän mm. sanoi, että ainoa hedelmä, jonka hän syö, on appelsiinimehu viinassa. Hän ei ollut oman sanomansa mukaan syönyt koskaan mitään kasviksia tai hedelmiä. Hänen kohdallaan olisi ollut mielenkiintoista tehdä ruokasuhdekollaasi ja -historia, jolloin olisimme päässeet varmasti keskustelussa eteenpäin tai ainakin olisin voinut ymmärtää hänen ajatusmaailmaansa paremmin. Tuossa ryhmätapaamisessa jäin hänen osaltaan ruoka-asioissa vähän kädettömäksi, vaikka ryhmässä muuten keskusteltiinkin kovasti.

# data[].attributes.body
Vaikka teemat ja aiheet ovat periaatteessa olleet tuttuja, niin tällaiseen kokonaisuuteen koottuna ja jäsenneltynä aiheisiin on tullut lisää syvyyttä ja yhteenkuuluvuutta. Kokonaiskuva on selkeämpi ja sitä kautta näiden asioiden työstäminen käytännössä asiakkaan kanssa tulee luultavasti olemaan helpompaa. Ruokasuhteen viitekehys osoittaa hyvin, miten monitahoisesta ilmiöstä on kyse. Myös asiakastyössä on muistettava huomioida asiakkaan tarina kokonaisuudessaan, vaikka puhuttaisiin ”vain” syömisestä. Tämän koen tärkeänä oivalluksena itselleni. Sain Kehuvan kautta lisää toimivia työkaluja asiakastyöhön erilaisten harjoitusten muodossa. Koen myös tärkeänä, että Kehuvan kautta pysähdyin pohtimaan samoja asioita omalta kohdaltani. Muutamia oivalluksia löysin myös omasta historiasta, vaikka paljon olen jo aikaisemmin näitä asioita omalta kohdaltani työstänyt. Jäin miettimään, miten Kehuvan toimintamallia viety kouluihin ja käsitelty esimerkiksi 7.luokkailaisten kanssa?

# data[].attributes.body
Tulevaisuuden ammatissani voisin käyttää KEHUVA-ajatusmalleja potilastyössä. Voisin hyödyntää potilasohjauksissa myös KEHUVA-materiaalipankin harjoituksia. Näkemykseni myönteisestä kehonkuvasta laajeni ja opin uutta ruoka- ja kehosuhteesta tämän verkkokurssin myötä. Verkkokurssin tehtävät olivat ajatuksia herättäviä ja pakottivat pohtimaan asiaa itse. Itse sain eniten niistä tehtävistä irti, joista keskustelimme ryhmän kanssa, ja suosittelisin sitä myös muille verkkokurssilaisille.

# data[].attributes.body
Omakohtainen ymmärrys ruoka- ja kehosuhteesta on auttanut hahmottamaan, kuinka suuria ja monitahoisia asioita nämä teemat ovat. Uskon, että oman ruoka- ja kehosuhteen tiedostaminen auttaa myös käsittelemään näitä asioita muiden ihmisten kanssa, sekä ymmärtämään ja samaistumaan paremmin eri henkilöiden tilanteisiin. Asioiden tarkastelu on myös tuonut esille sen, että joillekin henkilöille ruoka- ja kehoteemojen käsittely voi olla erittäin hankalaa. Koulutus on myös konkretisoinut, kuinka laajasti ja eri tavoilla ruoka- ja kehoteemat näkyvät eri ihmisten elämässä.

# data[].attributes.body
Sain vahvistusta omalla aiemmalla toiminnalleni ja viitekehystä, johon sitä perustaa ja perustella. Tähän saakka olen vetänyt omaa linjaani hieman mutu-pohjalta. Myönteisen kehonkuvan viitekehys on nyt printattuna saatavilla yhdessä asiakkaan kanssa tutkittavaksi.

# data[].attributes.body
KEHUVA-koulutuksen jälkeen uskon toimivani työssäni entistäkin keskustelevammin ja esittäen entistä enemmän avoimia kysymyksiä, joiden pohjalta voimme asiakkaiden kanssa käydä läpi heidän ruokailuaan. KEHUVAn myötä ruokavalintoihin ja ruokailuun liittyvät tekijät ja niiden monimuotoisuus on noussut itselle vahvasti mieleen ja näihin seikkoihin osaan ehkä nyt aiempaa varmemmin myös tarttua. Myös kollaasi- ja ruokasuhdehistoriaharjoitukset koin hyvin käyttökelpoisina omassakin työssä ja näitä aioin myös jatkossa asiakasohjauksessa hyödyntää. Näiden harjoitusten kautta tein havaintoja myös omasta ruoka- ja kehosuhteestani ja samalla havaitsin, millaisia teemoja myös asiakkaanikin todennäköisesti pohtivat etenkin elämäntapamuutoksia työstäessään.

# data[].attributes.body
Keskustelen työssäni yksilötapaamisissa nuorten kanssa paljon mm. ateriarytmistä, ruokailun monipuolisuudesta, suhtautumisesta ruokaan ja yleensäkin liikunta ja terveystottumuksista. Kehuvan kautta sain uusia työkaluja keskustella näistä teemoista syvällisemmin ja päästää nuoren ääni vielä paremmin kuuluviin, etenkin niiden nuorten kohdalla, joilla on haasteita keho- tai ruokasuhteessa. Lisäksi esimerkiksi ruokakollaasia voisi käyttää ryhmätoiminnassakin. Koen että eri tehtävät ja testit madaltavat kynnystä tuoda vaikeitakin asioita esiin.

# data[].attributes.body
KEHUVA-viitekehys on äärimmäisen hyvä ja tärkeä, jota toivon pystyväni hyödyntämään tulevaisuudessa työssäni ravitsemusterapeuttina. Koen, että sen avulla olen oppinut ymmärtämään omaa ruoka- ja kehosuhde historiaa paremmin ja pystyn kohtaamaan sen lempeämmin sekä hyväksyvämmin. Ajattelen, että itsearvostus lähtee hyväksynnästä, jota vahvistaa KEHUVA -ajattelutapa.

# data[].attributes.body
Teemat ovat olleet tuttuja enkä kokenut saavani erityisiä uusia oivalluksia. Harjoitukset olivat kuitenkin hyviä, ja sain monia ideoita joita voisin toteuttaa omien kohderyhmieni kanssa tilanteen salliessa- Tiedostin myös sen, että tässä olisi hyviä aiheita joita ottaa mukaan esim. koulumaailmaan ajan vain salliessa. Koulutus antoi uusia välineitä ja suosittelin sitä myös toisille ammattilaisille.

# data[].attributes.body
Aihe oli hyvin mielenkiintoinen näin terveyedenhuollon ammattilaiselle. Tulen varmasti käyttämään kuvakollaasia hyödyksi yksilötapaamisella, jos aiheena on ravitsemus. Kollaasin avulla nuori pystyy kertomaan hyvin paljon omasta ruokasuhteesta ja varmasti nuori oivaltaa asioita pysyvämmin.

Omien tapojen muuttaminen vie aikaa ja joudun varmasti paljon miettimään keskustelujen yhteydessä, että en ohjaa “ ylhäältä” käsin. Usein tulee puhuttua ruokasuosituksista, mutta tämän käyttöä varmasti vähennän.

# data[].attributes.body
Kehuva koulutuksen avulla sain selvyyttä erityisesti omaan ruokasuhteeseen. Koulutus on tärkeä myös ammattimielessä, sillä sen avulla pystyn myös paremmin suhtautumaan asiakkaiden erilaisiin suhtautumistapoihin. Toki en tee ravitsemusohjaustyötä mutta jos ajattelen vaikka henkilöstöruokailua jonka parissa työskentelen, auttaa tämä myös ymmärtämään lisää asiakkaiden käyttäytymistä ja toiveita joita heiltä saamme.

# data[].attributes.body
Sosionomipiskelijana vaikea vielä sanoa miten voisin tulevassa työssäni tätä hyödyntää mutta jo pelkästään omaan ajatteluun ja omaan arkeen koulutus toi uusiakin oivalluksia, vaikka aihe sinänsä onkin ennestään tuttu. Ehkä jopa osittain tämän koulutuksen ansiosta aloitin kuntosalilla käymisen ja tällä kertaa aivan uudella asenteella - ei valmista ohjelmaa tai tavoitteita toistomääristä vaan päämääränä mennä salille pari kertaa viikossa ja tehdä juuri niin vähän tai paljon kuin juuri sillä hetkellä hyvältä tuntuu. Rentous niin liikunnassa kuin syömisessäkin.

# data[].attributes.body
Koulutus vahvisti ajatuksiani siitä, kuinka aihe on todella arkaluontoinen ja kuinka sen ympärillä täytyy toimia hyvin harkiten. Erityisesti itse työssäni nuorten urheilijoiden kanssa pyrin olemaan hyvin tarkkana, miten puhumme ja suhtaudumme ruoka- ja kehosuhteeseen ja syömiskäyttäytymiseen. Koulutus myös muistutti erityisesti siitä, kuinka olemme kaikki yksilöitä ja koemme kyseiset aiheet omalla tavallamme. Vaikka tarkoitettaisiinkin kehua, voidaan jopa kehulla pahoittaa toisen mieltä. Koulutuksessa pidin erityisesti sen myönteisen kehonkuvan ulottuvuuksista. Ne toivat mielestäni kivasti esiin sen, että itseään voi myös arvostaa olematta täysin tyytyväinen kaikkeen ja kuinka itsensä ja kehonsa arvostaminen ei kuitenkaan tarkoita ylimielisyyttä.

# data[].attributes.body
Valmentajan työssä voisin käyttää KEHUVAn materiaalipankin joitain tehtäviä fysiikkaharjoitusten ohella. Esimerkiksi kehon puoliskannausharjoitus toimisi hyvänä ajatus- ja rentoutusharjoituksena. Tällaiset harjoitukset voivat olla hyviä urheilijoille. Koulutuksen myötä lähestymistapani ruoka- ja kehosuhdeasioihin voi olla "varovaisempi" ja "lempeämpi", jos joskus työhöni liittyisi ravitsemus suuremmin.

# data[].attributes.headline
Aikaisemmin olen ollut jotenkin neuvoton ravitsemusohjausta tehdessä. Olen ymmärtänyt hyvin että asia on monitahoinen ja asiakkaat tarvitsevat ohjaukseen jotain muutakin kuin tietoa. Olen saanut hyviä eväitä työhöni kurssilta. 

# data[].attributes.subject
Aikaisemmin olen ollut jotenkin neuvoton ravitsemusohjausta tehdessä. Olen ymmärtänyt hyvin että asia on monitahoinen ja asiakkaat tarvitsevat ohjaukseen jotain muutakin kuin tietoa. Olen saanut hyviä eväitä työhöni kurssilta. 

# data[].attributes.body
Ymmärsin tämän koulutuksen aikana vahvemmin, että kehosuhde on paljon laajempi käsite, kuin vain ulkonäköön liittyvä juttu. On mahtavaa, että voin omassa työssäni liikunnanopettajana, ja mahdollisesti tulevassa työssäni ravitsemuksen parissa ottaa huomioon näin laajasti asioita. Asiat olivat ajatuksia herättäviä, ja harjoitukset käyttökelpoisia joko sellaisenaan, tai hieman muokattuina.

# data[].attributes.headline
koulutuksessa käsiteltiin monipuolisesti toiminnallisesti ja kehollisesti teemaa ja sain hyviä työkaluja tekemiseen. Omakohtainen kokemus kehopositiivisuudesta tai sen puutteesta auttoi ymmärtämään

# data[].attributes.subject
koulutuksessa käsiteltiin monipuolisesti toiminnallisesti ja kehollisesti teemaa ja sain hyviä työkaluja tekemiseen. Omakohtainen kokemus kehopositiivisuudesta tai sen puutteesta auttoi ymmärtämään

# data[].attributes.body
Erityisesti näin jälkeenpäin tarkasteltuna huomaan, että lähestymistapani ohjaukseen on ollut melko yksipuolista ja ruokakeskeistä. KEHUVAn avulla uskon tuovani ohjaukseen huomattavasti enemmän vuorovaikutusta ja ehkä asiakkaan näkökulmasta odottamattomiakin toimintatapoja. Koen, että omassa työssäni harjoitteista tulee olemaan iso apu ohajustyöhön.

# data[].attributes.body
Koulutus antoi uusia työkaluja ja näkökulmia käsitellä hyvin herkkää asiaa nuoren kanssa. Koen, että sain koulutuksesta valmiuksia toimia tulevaisuuden kohtaamisissa entistä hienotunteisemmin. Mielestäni oli hyvä, että korostettiin sitä, että ruokaa ei tule tuputtaa ja henkisen paranemisen tärkeys nostettiin hyvin myös esille.

# data[].attributes.body
KOulutus oli monipuolinen ja antoi konkreettisia työkaluja asiakastyöhön. Osa vaatii hieman soveltamista omaan työhön, mutta ovat silti käyttökelposia.

Sain paljon vahvistusta omaan työhöni ja rohkeutta ottaa ruokasuhdetta ja kehosuhdetta puheeksi.

# data[].attributes.body
Koulutuksen ansiosta olen saanut käyttööni monia loistavia keinoja käsitellä aihetta omassa työssä opettajana. Lisäksi koen, että olen omaa ruoka- ja kehosuhdetta tarkastellessa myös oppinut uutta ja käyttökelpoista.

# data[].attributes.body
Koulutuksessa opin muuttamaan tapaani lähestyä ruoka- ja kehoteemoja. Erityisesti ymmärrykseni lisääntyi siitä, kuinka syvällisesti ruokasuhde ja kehonkuva voivat olla yhteydessä yksilön hyvinvointiin. Uskon että pystyn hyödyntämään koulutuksessa oppimaani erityisesti asiakaskohtaamisissa.

# data[].attributes.body
Tämä koulutus oli todella mielenkiintoinen ja monenlaista on tullut opittua sen ansiosta. Erityisesti käsitykseni ruoka- ja kehosuhteesta syventyi valtavasti, joten varmasti lähestyn ja käsittelen jatkossa keho-ja ruokateemoja syvällisemmin. Mielestäni KEHUVA-lähestymistapa olisi hyvin tervetullut osaksi ravitsemushoitoa. Koulutuksessa tuli esille myös erilaisia harjoituksia, kuten ruokasuhdekollaasi ja kehosuhdepuu, joita olisi mielenkiintoista päästä hyödyntämään ja kokeilemaan käytännössä.

# data[].attributes.body
Koulutuksesta erityisesti itselleni jäi mieleen harjoitukset, joita aion käyttää tulevassa työssäni. Itse myös oivalsin sen, että ravitsemusterapeutin työssä ei välttämättä tarvitse pelkästään keskittyä, minkälainen on terveyttä edistävä ravitsemus, vaan on erittäin oivallista auttaa asiakkaita rakentamaan myönteistä keho- ja ruokasuhdetta.

# data[].attributes.body
Koulutus toi uusia näkökulmia ja myös lisäsi rohkeutta käsitellä vaikeaa ja herkkää asiaa.

# data[].attributes.body
KEHUVA-koulutus on saanut minut tarkastelemaan keho- ja ruokateemoja uudella tavalla, erityisesti päihdetyön kontekstissa. Aiemmin olisin ehkä lähestynyt näitä aiheita enemmän terveellisyyden ja muutoksen näkökulmasta, mutta nyt ymmärrän paremmin, kuinka tärkeää on keskittyä hyväksyvään ja arvottamattomaan suhtautumiseen.

Jatkossa hyödynnän koulutuksessa oppimaani tukemalla asiakkaita kehon toiminnallisuuden arvostamisessa sekä ruokasuhteen lempeässä tarkastelussa ilman syyllistämistä. Voin hyödyntää esimerkiksi kehokiitollisuusharjoituksia ja keskustelua ruokailun merkityksestä ilman pakkoa tai suorittamista. Lisäksi kiinnitän enemmän huomiota siihen, miten puhun kehosta ja ruoasta, jotta en vahvista haitallisia ajattelumalleja.

Uskon, että KEHUVA-lähestymistapa voi tuoda päihdetyöhön lisää myötätuntoista ymmärrystä siitä, miten ruoka- ja kehoteemat ovat osa kokonaisvaltaista hyvinvointia – ilman, että niitä lähestytään vain normatiivisen "oikean ja väärän" kautta.

# data[].attributes.body
Koulutus avasi näkemyksiä käsitellä nuorten kanssa ruoka- ja kehotottumuksia. Asia ei ole niin yksiselitteinen kuin annetaan ymmärtää. Asioista puhuminen voi olla jollekin hyvin vaikeaa, joten täytyy muistaa olla sensitiivinen. Pelkkä tietopohjainen ohjaaminen ei ole riittävää, eikä sillä välttämättä saavuteta haluttuja tuloksia, toiminnalliset ohjaukset ovat hyvänä tukena asioita käydessä läpi.

# data[].attributes.body
Koulutuksen jälkeen ajattelen, että ruokasuhdetta voi pohita avoimemmin ja että se kuuluu kaikille. Ihanteellisinta olisi mielestäni saada lapset itse pohitimaan näitä asioita, koska muutos ja oivallukset eivät yleensä lähde luennoinnista saatika saarnaamisesta. Myös niillä, joilla on hankaluuksia ruokasuhteessa, voi olla siinä positiivisiakin osa-alueita.

# data[].attributes.body
Kehuva-koulutus sai vahvistamaan omia ajatuksia ja kokemuksia, mutta myös vahvistamaan sitä, että oikealla tiellä olen ollut vaikka välillä onkin tuntunut, että minun pitäisi toimia toisin, sillä tavalla mitä ympärilläni usein toimitaan. Kollaasi- ja historiatehtävät ovat erinomaisia matkoja omaan itseen ja omiin juuriin. Otan ehdottomasti nämä mukaan konkreettisesti työhöni ja muutoinkin materiaalipankissa oli paljon harjoituksia joita voi yksilötyössä erinomaisesti toteuttaa.

# data[].attributes.body
Koulutuksen avulla oma ymmärrykseni itsestäni lisääntyi. Toimisin asiakastilanteissa kuitenkin samalla tavalla kuin ennen.

# data[].attributes.body
Koulutus auttoi ymmärtämään omaa keho- ja ruokasuhdetta ja kannusti suhtautumaan omaan kehoon myönteisesti ja arvostaen. Erityisesti myönteisen kehonkuvan materiaalissa kiinnostavaa oli miten monesta osa-alueesta kehonkuva syntyy. Näitä en ollut aiemmin tulllut ajatelleeksi enkä myös sitä, että ulkonäköön liittyvät "kohteliaisuudet" eivät välttämättä edistä myönteistä kehonkuvaa. Ihmisellä on oikeus kehorauhaan eli en kommentoi omaa, enkä toisen ulkonäköä.

# data[].attributes.body
Koulutus herätti monenlaisia ajatuksia ja uudenlaisia näkökulmia, mutta tuntuu, että olen ajatusteni kanssa vielä hieman kesken. Näihin asioihin pitää palata myöhemmin, kun on opiskellut muita asioita lisää. Ehkä suurimpana asiana mieleen jäi myötätunto ja ymmärrys sekä itseä että tulevia asiakkaita kohtaan. Audiodokumentin myötä oli hienoa huomata, miten isoja asioita ruokasuhdekollaasin tekeminen avasi. Tämä voisi olla käyttökelpoinen työkalu omassa tulevassa työssä.

# data[].attributes.body
Tämä kurssi vahvisti ajatusta siitä, että ruoka- ja kehoteeman tarkastelu ei ole pelkästään painon ja ravitsemuksen näkökulmasta keskustelua ja ohjeistamista. Se on tunteiden, taustan ja omien kokemusten merkitysten muovaama kokonaisuus, joka rakentuu vähitellen elämän aikana. On tärkeää ottaa huomioon yksilöllisesti millaisia merkityksiä ruoka- ja kehoteemat kullekin ihmiselle edustavat. Kehokuvan muodostuminen on mielenkiintoista ja osin uutta, sillä en ole ajatellut kuinka monesta eri osa-alueesta se syntyy. Pidin erityisesti myös kollaasi -tehtävästä, kuvien avulla oli helpompi käsitellä asioita kuin pelkästään puhumalla. Harjoituksen avulla oli helpompi pysähtyä oman keho- ja ruokasuhteen äärelle sekä tunnistaa siihen liittyviä kokemuksia ja tunteita. Tämä on vasta vain pintaraapaisu aiheeseen, mutta se antoi uutta ajateltavaa ja näkökulmia vietäväksi omaan työhön.

# data[].attributes.body
Koulutus auttoi ymmärtämään konkreettisesti omaa keho- ja ruokasuhdetta. Uskon että jatkan työskentelyä jatkossakin pääpiirteittäin samoin kuin tähän asti, toki koulutuksesta sai muutamia ideoita eri harjoituksiin mitä asiakkaiden kanssa voisi tehdä.

# data[].attributes.body
KEHUVA-koulutus vahvisti suhtautumistani ruokaan ja ylipäänsä omaan ja toisten ruokailuun siten, että jokaisella asiakkaalla on yksilöllinen suhtautuminen ruokaan ja ammattilaisena minun tulee se huomioida mahdollisuuksieni mukaan ja pyrkiä luomaan ruokailutilanteesta luonnollinen ja aidosti positiivinen hetki, jossa asiakas voi rauhassa tehdä itselleen sopivia ruokavalintoja.

Koulutus myös avasi itselle syvällisempää ja monipuolisempaa näkemystä ruokasuhteesta. Se toi myös esiin itselle tärkeät puolet ruokasuhteesta, mutta myös ne puolet, joita olen sivuuttanut ja joihin olisi tarpeen kiinnittää enemmän huomiota.

Tärkeänä koin, että ensin löytää lempeän ja myönteisen suhtautumisen itseen kaikista puutteista huolimatta ja sitä kautta lähtee pikku hiljaa etsimään kaivattua muutosta.

# data[].attributes.body
Koulutus avasi uusia näkemyksiä käsitellä ruoka -ja kehosuhdetta. Myönteisen kehonkuvan materiaali oli silmiä avaava ja lisäsi uusia näkökulmia.

# data[].attributes.body
Eniten hyötyjä työelämässä olisi lopulta materiaalipankin harjoituksista. Ne avarsivat paljon ruoka- ja kehosuhteiden käsitteitä laajemmalle. Pelkästään niihin tutustuminen toi lisää ymmärrystä ja sensitiivisiä tapoja kohdata ja käsitellä. Opettajan ammatissa harjoituksia voisi sisällyttää osaksi opetusta, vaikkakin niitä tulee hieman muokata tarpeen mukaan.

# data[].attributes.body
Uskon, että aion tulevaisuuden työssäni valita sanojani tarkemmin kuin ennen KEHUVA-koulutusta. Esimerkiksi jos asiakas ilmaisisi kärsivänsä häiriintyneestä ruokasuhteesta, voisin kysyä häneltä avoimesti mitä hän tästä ajattelee yms. ja voisimme pohtia tilannetta yhdessä sen sijaan, että ottaisin jonkinlaisen auktoriteettiaseman. Tehtävän 2 kohdalla opin eniten. Mielestäni avoin ja lempeä elämäntilanteen, tunteiden, mahdollisten oireiden ja ajatusten tutkailu on hyvä lähtökohta potilastyölle. Ruokasuhdekollaasiharjoitusta voisin myös hyödyntää työssäni. Koin sen mukavaksi ja riittävän helpoksi toteuttaa.